Diari Oficial de la Generalitat Valenciana


Sumari del DOGV 9827, del 12-04-2024 (2024/3102)

RESOLUCIÓ de 28 de març de 2024, de la subsecretària de la Vicepresidència Segona i Conselleria de Serveis Socials, Igualtat i Habitatge, per la qual es proveïx pel sistema de lliure designació el lloc de treball anunciat en la convocatòria número 8/2024.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9827

Data del DOGV
:   12-04-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/3102


Data del document
:   28-03-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Anàlisi jurídica

 Descriptors 

:   * Conselleria d'Hisenda, Economia i Administració Pública

RESOLUCIÓ de 28 de març de 2024, de la subsecretària de la Vicepresidència Segona i Conselleria de Serveis Socials, Igualtat i Habitatge, per la qual es proveïx pel sistema de lliure designació el lloc de treball anunciat en la convocatòria número 8/2024. [2024/3102]  
Considerant:  
Primer. L'informe preceptiu i vinculant, emés per la Direcció General de Funció Pública amb data de 16 de febrer de 2024, sobre el compliment dels requisits de participació de les persones interessades per a la provisió corresponent a la convocatòria 8/2024 (DOGV 9773, 24.01.2024), pel procediment de lliure designació, del lloc de treball següent:  
29577, subdirector/a general de l'IVASS.  
Segon. Vistes les sol·licituds de participació presentades dins del termini conferit en la convocatòria, i d'estes, les admeses i les excloses per la Direcció General de Funció Pública al lloc:  
29596, subdirector/a general de l'IVASS, amb 5 candidats/candidates admesos/admeses.  
Tercer. Vist l'informe favorable emés per la Direcció General de l'Institut Valencià de Serveis Socials (IVASS), es considera que la persona seleccionada complix amb els requisits exigits en la convocatòria, i tenint en compte els mèrits al·legats i acreditats, atenent la seua experiència professional, la formació i el coneixement de l'estructura, organització i funcions de l'IVASS, es considera la més idònia:  
Rafael Sotoca Covaleda, en el lloc 29356, subdirector general de l'IVASS.  
De conformitat amb el que es disposa en la base quarta de la resolució de la convocatòria esmentada; l'article 115 de la Llei 4/2021, de 16 d'abril, de la Generalitat, de la funció pública valenciana; l'article 62.2 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i el Decret 132/2023, de 10 d'agost, del Consell, pel qual s'aprova el Reglament orgànic i funcional de la Vicepresidència Segona i Conselleria de Serveis Socials, Igualtat i Habitatge (DOGV 9661, 14.08.2023), resolc:  
  
Primer  
Nomenar Rafael Sotoca Covaleda, funcionari de carrera del subgrup A1, amb NRP \*\*\*4553\*\*\*, en el lloc de treball subdirector general de l'IVASS, número 29718, subgrup A1, nivell competencial 30 i complement específic E050.  
  
Segon  
El cessament en el lloc de treball actual es produirà d'ofici el mateix dia en què es publique esta resolució en el Diari Oficial de la Generalitat Valenciana, i la presa de possessió en la nova destinació es produirà l'endemà de la publicació d'esta resolució en el Diari Oficial de la Generalitat Valenciana.  
Contra esta resolució, que posa fi a la via administrativa, es podrà interposar un recurs potestatiu de reposició davant del mateix òrgan que ha dictat l'acte, en el termini d'un mes comptat des de l'endemà de la notificació o bé un recurs contenciós administratiu davant del jutjat contenciós administratiu de València, o davant del jutjat contenciós administratiu de la circumscripció en què tinga la persona demandant el domicili, en el termini de dos mesos comptats des de l'endemà de la notificació. Tot això, de conformitat amb el que establixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es considere oportuna.  
  
València, 28 de març de 2024.- La subsecretaria (p. d. R 27.09.2023; DOGV 9693, 28.09.2023): María Luisa Mediavilla Cruz.